У ходзе візіту ў школу-інтэрнат для дзяцей з парушэннем слыху Аляксандр Лукашэнка даручыў вывучыць праблему занятасці маладых людзей з асаблівасцямі развіцця. “Вядома, нас турбуе, які вы далей выбераце шлях і як ён складзецца. Я вам абяцаю, што тут праблем у вас не будзе, — звярнуўся прэзідэнт да выхаванцаў школы-інтэрната. — Мы дамовіліся, што ўрад яшчэ раз вывучыць праблему занятасці, каб вы ўсе знайшлі сваё месца ў жыцці, каб маглі працаваць і зарабляць для сябе і сваіх дзяцей”.